b'\n_START_ARTICLE_\nE-izobra\xc5\xbeevanje\n_START_PARAGRAPH_\nE-izobra\xc5\xbeevanje oziroma e-u\xc4\x8denje predstavlja izobra\xc5\xbeevanje, usposabljanje in izpopolnjevanje s pomo\xc4\x8djo sodobne informacijsko komunikacijske tehnologije oziroma interneta. Pri tej vrsti izobra\xc5\xbeevanja sta u\xc4\x8denec in u\xc4\x8ditelj praviloma krajevno in \xc4\x8dasovno lo\xc4\x8dena, vendar med njima obstaja neka komunikacija. Pravi pomen je e-izobra\xc5\xbeevanje dobilo prav z vzpostavitvijo u\xc4\x8dinkovitih na\xc4\x8dinov komunikacije prek interneta. Najpogostej\xc5\xa1a oblika e-izobra\xc5\xbeevanja se pojavlja v kombinaciji s tradicionalno obliko pou\xc4\x8devanja, to je kombinirano izobra\xc5\xbeevanje, kamor sodi tudi kombinirano u\xc4\x8denje._NEWLINE_E-izobra\xc5\xbeevanje ozna\xc4\x8duje \xc5\xa1e cela vrsta drugih izrazov, med njimi najpogostej\xc5\xa1i je e-u\xc4\x8denje. Velikokrat \xc5\xa1e vedno zasledimo izobra\xc5\xbeevanje na daljavo, daljinsko u\xc4\x8denje in podobno. E-izobra\xc5\xbeevanje prina\xc5\xa1a sodelujo\xc4\x8dim celo vrsto prednosti v primerjavi s klasi\xc4\x8dnim na\xc4\x8dinom izobra\xc5\xbeevanja.'